CELEX: 32014D0768
Language: bg
Date: 2014-10-30 00:00:00
Title: 2014/768/ЕС: Решение за изпълнение на Комисията от 30 октомври 2014 година за установяване на вида, формата и честотата на информацията, предоставяна от държавите членки, относно техниките за интегрирано управление на емисиите, прилагани в рафинериите за нефт и газ, съгласно Директива 2010/75/ЕС на Европейския парламент и на Съвета (нотифицирано под номер С(2014) 7517)  Текст от значение за ЕИП

1.11.2014   
            
            
               BG
            
            
               Официален вестник на Европейския съюз
            
            
               L 315/15
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 30 октомври 2014 година
   за установяване на вида, формата и честотата на информацията, предоставяна от държавите членки, относно техниките за интегрирано управление на емисиите, прилагани в рафинериите за нефт и газ, съгласно Директива 2010/75/ЕС на Европейския парламент и на Съвета
   
      
         (нотифицирано под номер С(2014) 7517)
      
   
   (текст от значение за ЕИП)
   
      (2014/768/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността (за комплексно предотвратяване и контрол на замърсяването) (1), и по-специално член 72, параграф 2 от нея,
   като има предвид, че:
   
               (1)
            
            
               Решение за изпълнение 2014/738/ЕС на Комисията (2) формулира заключенията за най-добрите налични техники (наричани по-нататък „заключения за НДНТ“) при рафиниране на нефт и газ. Заключенията за НДНТ 57 и 58, установени с посоченото решение, дават възможност на държавите членки да използват техника за интегрирано управление на емисиите по отношение на емисиите от някои технически съоръжения на азотни оксиди (NOx) и серен диоксид (SO2).
            
         
               (2)
            
            
               Рафинериите за нефт и газ са значителни източници на емисии на замърсители на въздуха, по-специално на серен диоксид и азотни оксиди. Ако рафинериите използват техника за интегрирано управление на емисиите, тя ще стане основният определящ фактор за екологичните показатели на тези рафинерии.
            
         
               (3)
            
            
               Необходимо е да се определят специфични изисквания за докладване, за да се даде възможност на Комисията да оцени дали НДНТ 57 и НДНТ 58 се прилагат правилно, и по-специално за да провери дали техниката за интегрирано управление на емисиите е проектирана, изпълнена и прилагана по такъв начин, че да е в съответствие с принципите на еквивалентния екологичен ефект, както са определени в тези заключения за НДНТ.
            
         
               (4)
            
            
               Видът на информацията, която трябва да се предоставя от държавите членки във връзка с изпълнението на техниките за интегрирано управление на емисиите, описани в НДНТ 57 и НДНТ 58, следва да се определи и това следва да включва описание на съществените проектни характеристики на изпълняваните техники, свързаните с тях установени норми за допустими емисии, както и свързаната система за мониторинг и нейните резултати.
            
         
               (5)
            
            
               Съгласно член 72, параграф 1 от Директива 2010/75/ЕС държавите членки трябва да предоставят информацията за прилагането на най-добрите налични техники в електронен формат. За да се осигурят последователност и съгласуваност на информацията, предоставяна от държавите членки, те следва да използват електронния формат за докладване, разработен за целта от Комисията, подпомогната от Европейската агенция за околната среда.
            
         
               (6)
            
            
               Мерките, предвидени в настоящото решение, са в съответствие със становището на комитета, създаден съгласно член 75, параграф 1 от Директива 2010/75/ЕС,
            
         ПРИЕ НАСТОЯЩОТО РЕШЕНИЕ:
   Член 1
   Докладване от държавите членки
   1.   Държавите членки предоставят на Комисията информация за изпълнението на техниките за интегрирано управление на емисиите, определени в НДНТ 57 и НДНТ 58, приети с Решение за изпълнение 2014/738/ЕС.
   Информацията, посочена в първата алинея, се предоставя в съответствие с приложението и покрива 2017, 2018 и 2019 г. Тази информация се предоставя за всяка от рафинериите за нефт и газ, в които се изпълнява техника за интегрирано управление на емисиите по отношение на емисиите във въздуха на азотни оксиди (NOx) или серен диоксид (SO2), която е определена в НДНТ 57 или НДНТ 58.
   2.   Информацията, посочена в параграф 1, се предоставя на Комисията най-късно до 30 септември 2020 г., като се използва електронният формат за докладване, предвиден за тази цел.
   Член 2
   Адресати
   Адресати на настоящото решение са държавите членки.
   
      Съставено в Брюксел на 30 октомври 2014 година.
      
         
            За Комисията
         
         Janez POTOČNIK
         
            Член на Комисията
         
      
   
   
      (1)  ОВ L 334, 17.12.2010 г., стр. 17.
   
      (2)  Решение за изпълнение 2014/738/ЕС на Комисията от 9 октомври 2014 г. за формулиране на заключения за най-добри налични техники (НДНТ) при рафинирането на нефт и газ, съгласно Директива 2010/75/ЕС на Европейския парламент и на Съвета относно емисиите от промишлеността (ОВ L 307, 28.10.2014 г., стр. 38).
   
      ПРИЛОЖЕНИЕ
      Вид на информацията, която трябва да бъде предоставяна на Комисията относно техниките за интегрирано управление на емисиите, прилагани в рафинериите за нефт и газ
      1.   Обща информация
      
      
               
                  1.1.
               
               
                  Референтен номер на инсталацията, уникален идентификатор на инсталацията за целите на Директива 2010/75/ЕС
               
            
               
                  1.2.
               
               
                  Наименование на инсталацията
               
            
               
                  1.3.
               
               
                  Наименование на оператора
               
            
               
                  1.4.
               
               
                  Адрес на инсталацията: улица, пощенски код, град и държава
               
            2.   Информация за обхвата на техниките за интегрирано управление на емисиите и приложимите норми за допустими емисии
      
      
               
                  2.1.
               
               
                  Списък и описание на горивните и технологичните съоръжения, обхванати от техниките за интегрирано управление на NOx и SO2, и по-специално:
                  
                              а)
                           
                           
                              вид на съоръжението (горивно съоръжение, съоръжение за каталитичен крекинг, съоръжение за улавяне на сярата в отпадъчния газ);
                           
                        
                              б)
                           
                           
                              номинална входяща топлинна мощност (за горивни съоръжения);
                           
                        
                              в)
                           
                           
                              вид или видове гориво, което се изгаря (за горивни съоръжения);
                           
                        
                              г)
                           
                           
                              ново или съществуващо съоръжение;
                           
                        
                              д)
                           
                           
                              значителни и структурни промени, напр. в експлоатацията или в употребата на гориво, през периода на докладване, които оказват влияние на приложимите, свързани с НДНТ емисионни нива (НДНТ-СЕН).
                           
                        
            
               
                  2.2.
               
               
                  Приложими норми за допустими емисии за NOx и SO2 съгласно техниките за интегрирано управление на емисиите, като се посочат:
                  
                              а)
                           
                           
                              стойности, единици, периоди на осредняване и референтни условия;
                           
                        
                              б)
                           
                           
                              по какъв начин тези допустими стойности са определени във връзка с НДНТ 57 и НДНТ 58, които са определени в заключенията за НДНТ съгласно Решение за изпълнение 2014/738/ЕС;
                           
                        
                              в)
                           
                           
                              кои концентрации на емисиите са взети предвид за всяко съоръжение, засегнато от НДНТ 57 и НДНТ 58, и в сравнение с отделните НДНТ-СЕН и свързаните с НДНТ нива на екологичните показатели (НДНТ-СНЕП) за съоръженията за улавяне на сярата в отпадъчния газ;
                           
                        
                              г)
                           
                           
                              кои дебити на димните газове (или други фактори) са използвани като тежестен коефициент за всяко съоръжение и как са определени;
                           
                        
                              д)
                           
                           
                              кои други елементи или фактори са използвани за установяване на допустимите стойности.
                           
                        
            3.   Информация за системата за мониторинг
      
      
               
                  3.1.
               
               
                  Описание на системата за мониторинг, използвана за определяне на емисиите в рамките на техниките за интегрирано управление на емисиите.
               
            
               
                  3.2.
               
               
                  Подробности относно измерените и изчислените параметри, вида (пряк, непряк) и използваните измервателни методи, използваните изчислителни коефициенти (и тяхната обосновка) и честотата на мониторинг.
               
            4.   Информация относно резултатите от мониторинга
      
      Преглед на резултатите от мониторинга с цел да се демонстрира, че приложимите НДНТ-СЕН, определени в НДНТ 57 и НДНТ 58, са спазени и че произтичащите от тях емисии са еквиваленти или по-ниски от емисиите, получени с прилагането на приложимите НДНТ-СЕН и НДНТ-СНЕП на ниво отделно съоръжение, като се включи най-малко следното:
      
                  а)
               
               
                  средната концентрация на емисиите за всички засегнати съоръжения (mg/Nm3, всички месечни средни стойности в течение на една година);
               
            
                  б)
               
               
                  общите месечни емисии за всички засегнати съоръжения (тонове/месец);
               
            
                  в)
               
               
                  средната концентрация на емисиите за всяко засегнато съоръжение (mg/Nm3, всички месечни средни стойности в течение на една година);
               
            
                  г)
               
               
                  дебитът на димните газове за всяко засегнато съоръжение (Nm3/час, всички средни месечни стойности в течение на една година).